La începutul lunii februarie 2020, TVR a dezvăluit că Roxen este unul din cei trei finaliști ai "Selecției Naționale" pentru alegerea reprezentantului României la Concursul Muzical Eurovision 2020. În această ediție, Televiziunea Română a schimbat mecanismul "Selecției Naționale" și a încheiat în acest sens un parteneriat cu Global Records. Pe 11 februarie, comisia de specialitate a decis ca Roxen să reprezinte România în competiție.